‘যমুনা মায়ের শাপেই আপের পতন’ অতিশীকে খোঁচা লেফটেন্যান্ট গভর্নরের

নয়াদিল্লি: রবিবারই মুখ্যমন্ত্রীর পদ থেকে ইস্তফা দিয়েছেন অতিশী মারলেনা (Atishi Marlena)। রাজভবনে  তাঁর পদত্যাগ পত্র গ্রহণ করেছেন লেফটেন্যান্ট গভর্নর ভিকে সাক্সেনা (Lt. Governor VK Saxena)। তার পরেই দিল্লিতে ভোটে (Delhi Election Assemble Result 2025)  আপের ধরাশায়ী অবস্থা নিয়ে অতিশীকে খোঁচা দিতে ছাড়লেন না লেফটেন্যান্ট গভর্নর।

ভিকে সাক্সেনা অতিশীকে বলেন, যমুনা মায়ের (Yamuna) অভিশাপে আপের পরাজয় হয়েছে। লেফটেন্যান্ট গভর্নর ভিকে সাক্সেনা অতীশিকে বলেছিলেন, “আপকো যমুনা মাইয়া কা শ্রাপ লাগা হ্যায়”।

ভিকে সাক্সেনা আরও বলেন, যমুনা পরিষ্কারের জন্য আপের আরও সক্রিয় ভূমিকা নেওয়া উচিত ছিল। সেই সঙ্গে তিনি অতিশীর সামনে বায়ু দূষণ নিয়ে অভিযোগ ও পাল্টা অভিযোগের মনোভাব পরিবর্তনের কথাও উল্লেখ করেন।

আরও পড়ুন: অতিশীর পদত্যাগ পত্র গ্রহণ লেফটেন্যান্ট গভর্নর ভিকে সাক্সেনার

সাক্সেনা বলেছেন যে তিনি বায়ু দূষণ কমাতে গঠনমূলক পদক্ষেপ নেওয়ার জন্য বেশ কয়েকটি চিঠি লিখেছিলেন কিন্তু সুনির্দিষ্ট কিছুই আসেনি।

উল্লেখ্য, ভোটে আগে ‘যমুনা বিষ’ নিয়ে বাজার গরম করেছিলেন কেজরিওয়াল ও অতিশী। কেজরির দাবি ছিল, হরিয়ানা সরকার যমুনার জলে বিষ মেশাচ্ছে। তাই রাজধানীবাসীকে এই জল তিনি পান করতে দিতে পারেন না। কেজরির এই অভিযোগ নিয়ে সরব হয়, হরিয়ানার মুখ্যমন্ত্রী। পাশাপাশি ভোট প্রচারে কেজরির ‘যমুনা বিষ’ অভিযোগকে হাতিয়ার করে পাল্টা অভিযোগ আনেন প্রধানমন্ত্রী নরেন্দ্র মোদি। প্রধানমন্ত্রী প্রচারে নেমে কেজরিকে দুর্নীতিবাজ বলে আখ্যা দিয়ে চালর্স শোভরাজের সঙ্গে তুলনা করেন।

দেখুন অন্য খবর: